hotchpotch/miracl-hf-unified huggingface dataset:
বহির্গ্রহ
বহির্গ্রহ (ইংরেজি ভাষায়: Exoplanet বা Extrasolar planet) বলতে সৌরজগতের বাইরের যেকোন গ্রহকে বোঝায়। বাংলায় এদেরকে বহিঃসৌরজাগতিক গ্রহ বা বহির্জাগতিক গ্রহ নামেও ডাকা হয়। ১৫ ফেব্রুয়ারী, ২০১৭ পর্যন্ত মোট ৩৫৭৭ টি বহির্গ্রহ পাওয়া গেছে যাদের অবস্থান ২৬৮৭ টি গ্রহ জগতে যার মধ্যে ৬০২ টি গ্রহ জগতে একাধিক গ্রহ রয়েছে। জানা গেছে, উল্লেখযোগ্য সংখ্যক তারার চারদিকে গ্রহ রয়েছে, যেমন প্রায় অর্ধেক সূর্য-সদৃশ তারার গ্রহ আছে। ২০১২ সালের একটি গবেষণায় জানা গেছে যে, আমাদের আকাশগঙ্গা ছায়াপথের প্রায় ১০০ বিলিয়ন তারার প্রতিটিতে গড়ে অন্ততপক্ষে ১.৬টি করে গ্রহ আছে। সে হিসেবে কেবল আকাশগঙ্গাতেই প্রায় ১৬০ বিলিয়ন তারকাবদ্ধ (তারার মহাকর্ষীয় শক্তিতে আবদ্ধ) গ্রহ থাকার কথা। অন্যদিকে কোন তারার সাথে মহাকর্ষীয়ভাবে আবদ্ধ নয় তথা মহাশূন্যে মুক্তভাবে ভাসমান গ্রহের সংখ্যা আমাদের ছায়াপথেই হতে পারে প্রায় কয়েক ট্রিলিয়ন। পরিসাংখ্যিকভাবে বলা যায় প্রতিটি প্রধান ধারার তারার জন্য গড়ে ১ লক্ষ মুক্তগ্রহ থাকবে যাদের আকার প্লুটোর চেয়ে বড়।
অনেক শতাব্দী ধরেই বিজ্ঞানী ও দার্শনিকেরা বহির্গ্রহের সম্ভাব্যতার কথা বিবেচনা করে আসছেন। কিন্তু তাদের সংখ্যা কতো বা সৌরজগতের গ্রহগুলোর সাথে তাদের মিল কতটুকু তা জানার কোন উপায় ছিল না। ঊনবিংশ শতকের শুরু থেকে বেশ কিছু বহির্গ্রহ শনাক্ত করার দাবী উঠে যার সবগুলোই পরবর্তীকালে জ্যোতির্বিজ্ঞানীরা বাতিল করে দিয়েছিলেন। নিশ্চিতভাবে প্রথম বহির্গ্রহ শনাক্ত করা হয় ১৯৯২ সালে, সে বছর পিএসআর বি১২৫৭+১২ নামক পালসারটির চারপাশে বেশ কিছু ভূসদৃশ (টেরেস্ট্রিয়াল) গ্রহ আবিষ্কৃত হয়। কোন প্রধান ধারার তারাকে আবর্তনকারী প্রথম বহির্গ্রহ শনাক্ত করা হয় ১৯৯৫ সালে, সেটি ছিল পৃথিবীর বেশ কাছে অবস্থিত তারা ৫১ পেগাসি কে চারদিনে একবার আবর্তন করে এমন একটি দানব গ্রহ। সনাক্তকরণ পদ্ধতির উন্নতির কারণে বহির্গ্র আবিষ্কারের হার তারপর থেকে অনেক বেড়েছে। কিছু বহির্গ্রহের ছবি সরাসরি দুরবিন দিয়ে তোলা সম্ভব হয়েছে যদিও অধিকাংশ বহির্গ্রহই আবিষ্কৃত হয়েছে অরীয় বেগ বা অন্যান্য পরোক্ষ পদ্ধতিতে।
এযাবৎ আবিষ্কৃত অধিকাংশ বহির্গ্রহই বৃহস্পতি বা শনির মত গ্যাসীয় দানব গ্রহ। এর কারণ হতে পারে স্যম্পলিং বায়াস, যেহেতু গ্রহটি যত বড় তাকে পর্যবেক্ষণ করাও তত সহজ। এদের তুলনায় হালকা কিছু বহির্গ্রহও আবিষ্কৃত হয়েছে যাদের ভর পৃথিবীর মাত্র কয়েক গুণ বেশি, এদের সাধারণ নাম দানো-পৃথিবী। আধুনিক পরিসাংখ্যিক হিসাব অবশ্য বলছে দানো-পৃথিবীর সংখ্যা গ্যাস দানবদের চেয়েও বেশি। সাম্প্রতিক পর্যবেক্ষণে পৃথিবীর সমান বা তার চেয়েও ছোট এবং পৃথিবীর মত বৈশিষ্ট্যসম্পন্ন বেশ কিছু গ্রহ পাওয়া গেছে। এছাড়া রয়েছে গ্রহীয় ভরের বস্তু যারা তারার পরিবর্তে কোন বাদামী বামনদের আবর্তন করে, এবং মহাশূন্যে মুক্তভাবে ভাসমান গ্রহ যারা কোন বস্তুকেই আবর্তন করে না, তবে এদের বোঝাতে গ্রহ শব্দটি অনেক সময়ই ব্যবহার করা হয় না।
বহির্গ্রহ আবিষ্কার বহির্জাগতিক প্রাণের সম্ভাবনা বিষয়ে মানুষের আগ্রহ অনেক বাড়িয়ে দিয়েছে। একটি তারার চারপাশে যে অঞ্চলে কোন গ্রহ থাকলে তাতে প্রাণের বিবর্তন ঘটা সম্ভব সে অঞ্চলকেই উক্ত তারাটির প্রাণমণ্ডল (হ্যাবিটেবল জোন) বলে। সম্প্রতি বেশ কয়েকটি তারার প্রাণমণ্ডলে বহির্গ্রহ আবিষ্কৃত হয়েছে। প্রাণের বিকাশ যেখানে সম্ভব সেখানে বুদ্ধিমান প্রাণীর বিবর্তনের সম্ভাবনাও উড়িয়ে দেয়া যায় না।
তুলা রাশির তারাসমূহের তালিকা
এটি
হামুরাবি
হামুরাবি () ছিলেন ব্যাবিলয়নিয়ান সাম্রাজ্যের একজন বিখ্যাত রাজা। পিতা সিন-মুবাল্লিত এর মৃত্যুর পর আঠারো বছর বয়সে ব্যাবিলন নগর রাষ্ট্রের সিংহাসনে বসেছিলেন তিনি। এই নগররাষ্ট্রের প্রথম রাজবংশের ষষ্ঠ রাজা হিসেবে হামুরাবি যখন দায়িত্ব নেন, ব্যাবিলন তখন ছোট্ট একটি দেশ। মেসোপটেমিয়া অঞ্চলে এ রকম আরো অনেকগুলো নগর রাষ্ট্র ছিল, আর সেই সব রাজ্যের নিজেদের মধ্যেও লড়াই ছিল। তবে তার পূর্বপুরুষদের সময়ই বোরসিপ্পা, কিশ এবং সিপ্পার পর্যন্ত রাজ্য বিস্তার করে ব্যাবিলনিয়ানরা আঞ্চলিক রাজশক্তি হয়ে ওঠার পথে খানিকটা এগিয়েছিল।
শামসি-আদাদ, লারসা, এশনুনা আর এলাম-এর মতো আরো কয়েকটি শক্তিশালী প্রতিবেশী রাজ্যের বিরুদ্ধে যুদ্ধে জিতে প্রকৃতপক্ষে হামুরাবিই ব্যাবিলনিয়ান নগর রাষ্ট্রকে ব্যাবিলনিয়ান সাম্রাজ্যে রূপান্তর করেছিলেন। সে অর্থে তাকেই বলা যায় ব্যাবিলনিয়ান সাম্রাজ্যের প্রথম সম্রাট।
তবে হামুরাবির খ্যাতির কারণ তার যুদ্ধজয় নয়। হামুরাবির কোড নামে বিখ্যাত তার আইন সংকলনই পৃথিবীজোড়া খ্যাতি এনে দিয়েছে তাকে। ১৯০১ সালে এলামিদের প্রাচীন রাজধানী সুসা থেকে আবিস্কৃত হয়েছে অমূল্য এই সংকলন। মোট ১২টি পাথরের টুকরোয় খোদাই করে লেখা ২৮২টি আইনের এই সংকলন পৃথিবীর অন্যতম প্রাচীন লিখিত আইন সংকলন হিসেবে পরিচিত। ব্যাবিলনের দৈনন্দিন জীবনে ব্যবহৃত আক্কাদীয়ান ভাষায় লেখা হয়েছিল এই আইনগুলো, তাই অক্ষরজ্ঞানসম্পন্ন যে কেউ এগুলো পড়তে ও বুঝতে পারতেন। বর্তমানে প্যারিসের লুভ্র্‌ জাদুঘরে সংরক্ষিত আছে এই অমূল্য প্রত্নতাত্ত্বিক নিদর্শনগুলো।
পিয়ের তাঁয়ার দ্য শারদাঁ
পিয়ের তাঁয়ার দ্য শারদাঁ (মে ১, ১৮৮১ - এপ্রিল ১০, ১৯৫৫) একজন ফরাসি জেসুইট ধর্মযাজক। তিনি জীবাশ্মবিদ্যা এবং দর্শনের প্রশিক্ষণ গ্রহণ করেছিলেন। পিকিং মানব আবিষ্কারের সময় তিনি সেখানে উপস্থিত ছিলেন। তিনি ওমেগা বিন্দু এবং নুওমণ্ডল-এর মত বৈপ্লবিক ধারণার জন্ম দিয়েছেন।তাঁয়ারের প্রথম বই "দ্য ফেনোফেনন অফ ম্যান"-এ তিনি মহাবিশ্বের এক নতুন রূপ উপস্থাপন করেছেন।
বাইবেলের জেনেসিস অধ্যায়ে সৃষ্টি সম্বন্ধে যে বর্ণনা বিধৃত আছে তা তিনি পরিত্যাগ করেছিলেন। তৎকালীন রোমান কুরিয়ার অনেক কর্মকর্তাই এটি মেনে নিতে পারেননি। কারণ সেন্ট অগাস্টাইন পাপের সূচনার যে ব্যাখ্যা দিয়েছেন তার সাথে এটি সাংঘর্ষিক। তাই রোমের পবিত্র দপ্তরের আদেশে জীবদ্দশায় তাঁয়ারের কোন বই প্রকাশের মুখ দেখেনি। পোপ জন ২৩ ছদ্মনামে বা বেনামীভাবে তার লেখা প্রকাশের ব্যবস্থা করেন। তখন থেকেই বিবর্তনের উপর সমসাময়িক চার্চের অবস্থানকে দৃঢ়ভাবে প্রভাবিত করতে থাকে তার চিন্তাধারা।
ফ্রাংক জেনিংস টিপলার
ফ্রাংক জেনিংস টিপলার ৩ (জন্ম: ১লা ফেব্রুয়ারি, ১৯৪৭) মার্কিন গাণিতিক পদার্থবিজ্ঞানী। তিনি বর্তমানে লুইসিয়ানার নিউ অরলিয়ান্সের টিউলেন বিশ্ববিদ্যালয়ে গণিত এবং পদার্থবিজ্ঞানের অধ্যাপক হিসেবে কর্মরত আছেন। গণিত ও পদার্থবিজ্ঞান বিভাগে তাকে যৌথভাবে নিয়োগ দেয়া হয়েছে।
অধ্যাপক টিপলারের বাবা "ফ্রাংক জেনিংস টিপলার জুনিয়র" একজন আইনজীবী এবং মা "অ্যান টিপলার" গৃহিনী ছিলেন। তিনি ১৯৬৯ সালে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে স্নাতক ডিগ্রি লাভ করেন। ১৯৬৫ থেকে ৬৯ পর্যন্ত মোট ৪ বছর এমআইটিকে পড়াশোনা করেছেন।
১৯৭৬ সালে মেরিল্যান্ড বিশ্ববিদ্যালয় থেকে পিএইচডি ডিগ্রি লাভ করেন। এমআইটিতে অধ্যয়ন শেষেই এখানে এসেছিলেন। তার পিএইচডি গবেষণার বিষয় ছিল "ভৌগোলিক সাধারণ আপেক্ষিকতা" যে বিষয়ে রজার পেনরোজ এবং স্টিফেন হকিং কাজ করে থাকেন। তিনি হকিং এবং পেনরোজের পদ্ধতি ব্যবহার করে প্রমাণ করেন, একটি টাইম মেশিন নির্মাণ সম্ভব হলে এর ব্যবহার অবশ্যই ব্যতিক্রমী বিন্দুর সৃষ্টি করবে। এই প্রমাণের জন্যই তাকে পিএইচডি ডিগ্রি দেয়া হয়।
এরপর তাকে ডক্টোরাল-উত্তর গবেষণার জন্য নিয়ে যান অধ্যাপক জন এ হুইলার, আব্রাহাম টাউব, রেইনার স্যাক্‌স এবং ডেনিস সিয়ামা। ১৯৮১ সালে টিপলার টিউলেন বিশ্ববিদ্যালয় গাণিতিক পদার্থবিজ্ঞানের অধ্যাপক হিসেবে যোগ দেন। এখনও সেখানেই শিক্ষকতা করছেন।
সেন্ট কিট্‌স ও নেভিস
সেন্ট কিট্‌স ও নেভিস উত্তর আমেরিকার একটি রাষ্ট্র।
ওয়ার্নার পার্ক স্পোর্টিং কমপ্লেক্স
দেশটির প্রথম প্রধানমন্ত্রী রবার্ট লেভেললিন ব্রাডশ এর নামাঙ্কিত বাসেটেররে এর প্রাণকেন্দ্রে অবস্থিত আন্তর্জাতিক বিমানবন্দর দেশটির প্রধান বিমানবন্দর রূপে গণ্য। লন্ডন এর মাধ্যমে বিশ্বের অন্নান্য শহরের সাথে যুক্ত।
সেন্ট ভিনসেন্ট ও গ্রেনাডাইন দ্বীপপুঞ্জ
সেন্ট ভিনসেন্ট ও গ্রেনাডাইন দ্বীপপুঞ্জ (ইংরেজি ভাষায়:Saint Vincent and the Grenadines) ক্যারিবীয় সাগরের ক্ষুদ্রতর অ্যান্টিল দ্বীপপুঞ্জে অবস্থিত একটি দ্বীপরাষ্ট্র। ৩৮৯ বর্গকিলোমিটার এলাকাবিশিষ্ট রাষ্ট্রটি সমগ্র সেন্ট ভিনসেন্ট দ্বীপ এবং গ্রেনাডাইন দ্বীপপুঞ্জের উত্তরের দুই-তৃতীয়াংশ নিয়ে গঠিত। দেশটি অতীতে ব্রিটিশ সাম্রাজ্যের অংশ ছিল। বর্তমানে এটি কমনওয়েল্‌থ অফ নেশন্‌স এবং ক্যারিবীয় সম্প্রদায়ের সদস্য।
ধর্মতাত্ত্বিক পদার্থবিজ্ঞান
ধর্মতাত্ত্বিক পদার্থবিজ্ঞান (Theophysics বা Theisics) ধর্মতত্ত্ব এবং পদার্থবিজ্ঞানকে একত্রিত করার একটি বৈজ্ঞানিক প্রচেষ্টার নাম। অনেকে এটিকে ছদ্ম পদার্থবিজ্ঞান হিসাবে আখ্যায়িত করে থাকেন। এটি মূলত ধর্মতত্ত্বের একটি শাখা যেখানে পদার্থবিজ্ঞানের তত্ত্ব এবং নীতিমালার মাধ্যমে একটি উচ্চতর সর্বেসর্বা সত্ত্বার অস্তিত্ব প্রমাণের চেষ্টা করা হয়। ধর্মতাত্ত্বিক পদার্থবিজ্ঞানীদের চিন্তার মূল ক্ষেত্র হল মহা বিস্ফোরণ তত্ত্ব। অনেকেই মনে করেন, মহা বিস্ফোরণের শক্তি একটি উচ্চতর শক্তির উৎস থেকে এসেছে।
ধর্মতত্ত্ব নিজে এক ধরণের বিশেষ প্রকাশ (রিভিলেশন) এবং পদার্থবিজ্ঞান হচ্ছে সাধারণ প্রকাশ। এই দুটি বিস্ময়কর প্রকাশকে একত্রিত করতে পারলে একটি একীভূত একক প্রকাশের সন্ধান পাওয়া যেতে পারে। এই একীভূত প্রকাশ ঈশ্বর থেকে শুরু করে তার সৃষ্টি পর্যন্ত ধারাবাহিকতার সব কিছু ব্যাখ্যায় সমর্থ হতে পারে। এটিই ধর্মতত্ত্ব এবং পদার্থবিজ্ঞানের এই শাখার মূল উদ্দেশ্য।
জন ডেভিড ব্যারো
জন ডেভিড ব্যারো এফআরএস (জন্ম: নভেম্বর ২৯, ১৯৫২, লন্ডন) ইংরেজ বিশ্বতত্ত্ববিদ, তাত্ত্বিক পদার্থবিজ্ঞানী এবং গণিতবিদ। বর্তমানে তিনি কেমব্রিজ বিশ্ববিদ্যালয়ে গাণিতিক বিজ্ঞানের গবেষণা অধ্যাপক হিসেবে কর্মরত আছেন। মৌলিক গবেষণা ছাড়াও জনপ্রিয় বিজ্ঞান গ্রন্থ এবং শৌখিন নাট্যকার হিসেবে তার পরিচিতি রয়েছে।
ইংরেজি ভাষায়:
অন্যান্য ভাষায়:
ডেভিড ডয়েচ
ডেভিড ডয়েচ (জন্ম: ১৯৫৩, হাফসা, ইসরায়েল) অক্সফোর্ড বিশ্ববিদ্যালয়ের পদার্থবিজ্ঞানী। এছাড়া তিনি ক্লেয়ারেন্ডন গবেষণাগারের কোয়ন্টাম কম্প্যুটেশন কেন্দ্রে পারমানবিক ও লেজার পদার্থবিজ্ঞানের অবৈতনিক ভিজিটিং অধ্যাপক হিসেবে শিক্ষকতা করে থাকেন। তিনি কোয়ান্টাম কম্পিউটার ক্ষেত্রে অগ্রদূতের ভূমিকা পালন করেছেন এবং কোয়ান্টাম বলবিজ্ঞানে বহু-বিশ্ব ব্যাখ্যা বিষয়টির অন্যতম প্রস্তাবক।
ক্লেয়ারেন্ডন গবেষণাগার
ক্লেয়ারেন্ডন গবেষণাগার ইংল্যান্ডের অক্সফোর্ডে অবস্থিত অক্সফোর্ড বিশ্ববিদ্যালয়ের একটি গবেষণাগার। অক্সফোর্ডে ক্লেয়ারেন্ডন ভবন নামে আরেকটি স্থাপনা রয়েছে যা সম্পূর্ণ ভিন্ন। এর সাথে গবেষণাগারের কোন সম্পর্ক নেই। পদার্থবিজ্ঞানের বিভাগের অভ্যন্তরে পারমানবিক ও লেজার পদার্থবিজ্ঞান এবং ঘনীভূত বস্তু পদার্থবিজ্ঞানের গ্রুপগুলোর জন্যই এই গবেষণাগার। পদার্থবিজ্ঞানের অন্য চারটি গ্রুপ এই গবেষণাগারে কাজ করে না। অক্সফোর্ডের কোয়ান্টাম কম্পিউটেশন কেন্দ্র এখানেই অবস্থিত।
মিডল্‌স্‌ব্রো ফুটবল ক্লাব
মিডলসব্রো ফুটবল ক্লাব (সাধারণভাবে বোরো নামে পরিচিত) একটি ইংরেজ ফুটবল ক্লাব যেটি মিডলসব্রোতে অবস্থিত। ক্লাবটি প্রিমিয়ার লীগ খেলে থাকে। ক্লাবটি প্রতিষ্ঠিত হয়েছে ১৮৭৬ সালে। ১৯৯৫ সালের আগস্ট মাস থেকে তারা ৩৫,১০০ দর্শক ধারণক্ষমতার রিভারসাইড স্টেডিয়ামে খেলছে। ১৮৮৯ সালে তারা পেশাদার ফুটবল শুরু করার পর এটি তাদের তৃতীয় স্টেডিয়াম। ১৯৯২ সালে প্রিমিয়ার লীগ প্রতিষ্ঠিত হবার সময় তারা এর প্রতিষ্ঠাতা সদস্য ছিল। ক্লাবটির প্রধান প্রতিপক্ষ হচ্ছে নিউকাসল ইউনাইটেড ও সান্ডারল্যান্ড।
প্রিমিয়ার লীগে ক্লাবটির এযাবৎ সবচেয়ে ভালো ফলাফল হচ্ছে ১৯১৩-১৪ মৌসুমে তৃতীয় হওয়া। ক্লাবটি কেবল দুটি মৌসুম ফুটবল লীগের শীর্ষ দুইটি বিভাগের বাইরে খেলেছে। ১৯৮৬ সালে অর্থনৈতিকে কারনে ক্লাবটি বন্ধ হয়ে যাওয়ার উপক্রম হয়েছিল। পরে তৎকালীন বোর্ড সদস্য ও বর্তমানের চেয়ারম্যান স্টিভ গিবসনের গঠিত কনসোর্টিয়ামের কল্যাণে ক্লাবটি বেঁচে যায়। ২০০৪ সালে মিডলসব্রো লীগ কাপ জয় করে, যা ক্লাবটির একমাত্র প্রধান শিরোপা। ক্লাবের বর্তমান ম্যানেজার হচ্ছেন সাবেক অধিনায়ক গ্যারেথ সাউথগেট যাকে ২০০৬ সালের ৭ জুন নিয়োগ দেয়া হয়।
ক্লাবের প্রথাগত জার্সি হচ্ছে লাল পোশাক ও সাথে সাদা রঙের মিশ্রণ। ক্লাবের ইতিহাসে বিভিন্ন ক্রেস্ট তৈরি হয়েছে, যার মধ্যে সাম্প্রতিকতম সময়ের ক্রেস্ট তৈরি হয়েছে ২০০৭ সালের মে মাসে। ক্লাবের প্রাতিষ্ঠানিক প্রতীক হচ্ছে গর্জনরত সিংহ।
বেনজির ভুট্টো হত্যাকাণ্ড
২০০৭ সালের ২৭ ডিসেম্বর রাওয়ালপিন্ডির এক নির্বাচনী সমাবেশ শেষে সভাস্থল ত্যাগ করার পর গাড়ীতে আরোহনের পর মুহূর্তে আত্মঘাতী হামলায় নিহত হন বেনজির ভুট্টো। আত্মঘাতী হামলাকারী প্রথমে তার ঘাড়ে গুলি করে এবং পরবর্তীকালে আত্মঘাতী বোমার বিস্ফোরণ ঘটায়। বর্তমানের পুলিশ প্রতিবেদনে বলা হয়েছে র‌্যালি শেষে বেনজীর তার এসইউভিতে চড়ে গন্তব্যে যাত্রা করবেন এমন সময় তার গাড়িতে এক বা একাধিক আততায়ী গুলিবর্ষণ করে। যখন অন্য কেউ মনে করছিল বেনজীরকে গুলি করে মারার প্রচেষ্টা সম্পূর্ণ সফল হয়নি তখন এসইউভি'র আশেপাশে কোথাও থেকে বোমা বিস্ফোরণ ঘটায়। পাকিস্তানের অভ্যন্তরীন মন্ত্রণালয় জানিয়েছে, ঘাড়ে গুলি লাগার কারণে বেনজীরের মৃত্যু হয়েছে। বিভিন্ন সূত্রে বলা হচ্ছে, যে আততায়ী গুলি করেছিল সে-ই নিরাপত্তা রক্ষীদের হাত থেকে বাঁচতে বোমা বিস্ফোরণ ঘটিয়েছে।
দলের নিরাপত্তা উপদেষ্টা বলেন, আততায়ী নিজের শরীরে রাখা বোমার বিস্ফোরণ ঘটানোর পূর্বে বেনজীরের ঘাড়ে ও বুকে গুলি করেছে। বেনজীর রাওয়ালপিন্ডির লিয়াকত জাতীয় বাগ থেকে র‌্যালি শেষে ফিরার উদ্যোগ করছিলেন। স্থানীয় সময় ১৮:১৬ (জিএমটি ১৩:১৬)-তে রাওয়ালপিন্ডি জেনারেল হাসপাতালে নেয়ার সময় বেনজীরকে মৃত ঘোষণা করা হয়। আত্মঘাতী বোমা বিস্ফোরণে ইতোমধ্যে দলের কর্মীসহ মোট ২২ জন নিহত হয়েছে। মৃতের সংখ্যা বাড়তে পারে বলে উল্লেখ করা হয়েছে। উল্লেখ্য এর দুই মাস আগেও একবার বেনজীর হত্যার ব্যর্থ চেষ্টা করা হয়েছিল।
বেনজীর ভুট্টোর নিরাপত্তা উপদেষ্টা বলেছেন, একজন আততায়ী বেনজীর গাড়িতে উঠার পর তার ঘাড়ে এবং কাঁধে গুলি করেছে। এই গুলির ফলেই বেনজীরের মৃত্যু হয়। গুলি করার পর আততায়ী যখন পালানোর কোন উপায় খুঁজে পাচ্ছিল না তখন সে নিজের শরীরে বেঁধে রাখা বোমার বিস্ফোরণ ঘটায়। এতে সে সহ আরও অনেকে নিহত হয়। দলের কর্মী এবং বেনজীরের সমর্থকরা এই ঘটনাতেই তার মৃত্যুর বিষয়ে নিশ্চয়তা দিচ্ছে। তারা বলছে, সরকার থেকে বেনজীরকে যথেষ্ট নিরাপত্তা না দেয়ার কারণেই এমনটি ঘটতে পেরেছে। না হলে এতো নিকট থেকে আততায়ীর গুলি করাটা বেশ বিস্ময়জনক।
কিন্তু পরবর্তীকালে পাকিস্তানের সরকারি কর্তৃপক্ষের বরাত দিয়ে বলা হয়েছে, রঞ্জন রশ্মি পরীক্ষায় বেনজীরের মাথা বা শরীরের অন্য কোথায় গুলির অস্তিত্ব পাওয়া যায়নি। শুধু গুলি নয়, তার শরীরে বহিরাগত কোন বস্তুর অস্তিত্বই এক্স-রেতে ধরা পড়েনি। তারা বলেন, বোমা বিস্ফোরিত হবার পর প্রচণ্ড অভিঘাত তরঙ্গের সৃষ্টি হয়। এই অভিঘাত থেকে নিজেকে বাঁচানোর জন্য বেনজীর গাড়িতে ঢুকে নিরাপদ স্থানে সরে যাবার চেষ্টা করেন। কিন্তু অভিঘাতে গাড়ি দুলে উঠে এবং গাড়ির ডানদিকের সানরুফের লিভারটি তার মাথায় সজোরে আঘাত করে। এই আঘাতেই তার মৃত্যু হয়। অনেকেই ধারণা করছেন, বেনজীরের নিরাপত্তা যথেষ্ট ছিলনা বলে যে অভিযোগ তোলা হচ্ছে, তাকে ধামাচাপা দেয়ার জন্য সরকার এ ধরনের কাহিনী বানিয়েছে। বিশেষত দলীয় কর্মীদের তা-ই মত।
কে বা কারা এই হামলা চালিয়েছে সে বিষয়ে এখনও সুস্পষ্ট কিছু জানা যায়নি। ঘটনার পর আল কায়েদার বরাত দিয়ে একটি টিভিতে জানানো হয়, আল কায়েদাই এই হত্যাকাণ্ড ঘটিয়েছে। কিন্তু ২৯ ডিসেম্বর তারিখে আল কায়েদার ঊর্ধ্বতন কর্তৃপক্ষের বরাত দিয়ে বলা হয়, আল কায়েদা এই হামরা চালায় নি। অর্থাৎ আল কায়েদা এই হামলার দায় অস্বীকার করেছে।
মহাকালী গার্লস স্কুল অ্যান্ড কলেজ
মহাকালী গার্লস স্কুল অ্যান্ড কলেজ বাংলাদেশের ময়মনসিংহ শহরের একটি প্রাচীন শিক্ষা প্রতিষ্ঠান। প্রতিষ্ঠানটি ময়মনসিংহ শহরের প্রধান সড়ক গাঙিনারপাড় মোড়ে অবস্থিত। ময়মনসিংহের শিক্ষা ও সংস্কৃতির প্রসারে শহরের জমিদারদের অবদানের একটি অন্যতম সাক্ষ্য এই বিদ্যালয়। নারী শিক্ষা বিস্তারের মহান ব্রত নিয়ে প্রতিষ্ঠানটি প্রতিষ্ঠিত হয় ১৯০৭ সালে। শুরুতে এ প্রতিষ্ঠানের নাম ছিল বিমলা সুন্দরী মহাকালী পাঠশালা। পরবর্তীতে এটি পরিবর্তিত হয়ে হয় মহাকালী বালিকা উচ্চবিদ্যালয়। ১৯৯৫ সালে নারীর উচ্চশিক্ষায় শিক্ষিত করার লক্ষ্যে কলেজ শাখাটি চালু হয়। শিক্ষা প্রতিষ্ঠানটি প্রায় ৬২ শতাংশ জমির উপর প্রতিষ্ঠিত। প্রতিষ্ঠানটিতে বর্তমানে মোট শিক্ষার্থীর সংখ্যা প্রায় ১৫০০।
মহাকালী গার্লস স্কুল অ্যান্ড কলেজের স্কুল শাখায় ১১ জন এবং কলেজ শাখায় ১৪ জন শিক্ষক-শিক্ষিকা রয়েছেন।
ওপারিন-হালডেন তত্ত্ব
ওপারিন-হালডেন তত্ত্ব জীবনের রাসায়নিক উৎপত্তি বিষয়ক একটি তত্ত্ব। এই তত্ত্ব অনুযায়ী আদিম বিজারকীয় পরিবেশে জটিল রাসায়নিক প্রক্রিয়ায় জড় পদার্থ থেকে জৈব বস্তুর উৎপত্তি হয়েছে। এই তত্ত্বের প্রবর্তন করেন রুশ জীববিজ্ঞানী আলেকসান্দর ওপারিন এবং অপর বিজ্ঞানী জে বি এস হালডেন।
টিম কেহিল
টিমোথি জোয়েল "টিম" কেহিল () (জন্ম ৬ই ডিসেম্বর, ১৯৭৯) সিডনিতে জন্মগ্রহণকারী একজন অস্ট্রেলীয় আন্তর্জাতিক ফুটবল খেলোয়াড়। বর্তমানে তিনি ইংল্যান্ডের পেশাদার ফুটবল ক্লাব এভার্টনের হয়ে খেলছেন। ২০০৭ সালের ফিফা বিশ্বকাপে একজন অস্ট্রেলীয় হয়ে প্রথম গোল করার সুবাদে তিনি বিশ্বব্যপী পরিচিতি পান।একি সাথে তিনি এশিয়ান কাপে প্রথম অস্ট্রেলীয় গোলের মালিক। তার ছোট ভাই ক্রিস কেহিল সামোয়ান জাতীয় ফুটবল দলের অধিনায়ক।
টিম কেহিলের মা সামোয়ান এবং বাবা আইরিশ। ছোটবেলা থেকেই তিনি পরিবারের কাছ থেকে ফুটবল খেলোয়াড় হবার প্রেরণা পেয়েছিলেন। ছোটবেলায় তিনি বালমেইন পুলিস বয়েজ ক্লাব, ম্যারিকভিল রেড ডেভিলস সকার ক্লাব এর হয়ে খেলতেন।
১৯৯৭ সালে কেহিল তার বাবা মার কাছে ফুটবল খেলোয়াড় হিসাবে পেশাদার জীবন শুরু করার জন্য ইংল্যান্ড যাবার অনুমতি চাইলেন। ১৯৯৭ সালে ইংল্যান্ড ভিত্তিক পেশাদার ফুটবল দল মিলওয়াল ফুটবল ক্লাব কেহিলকে সিডনি ইউনাইটেড থেকে বিনামূল্যে নিজেদের করে নেয়। মিলওয়ালের হয়ে মে ২২, ১৯৯৮ সালে কেহিলের অভিষেক ঘটে। ২০০৩- ২০০৪ মৌসুমে কেহিলের একক কৃতিত্বে মিলওয়াল তাদের ক্লাব ইতিহাসে প্রথমবারের মতো এফএ কাপ ফাইনাল এবং উয়েফা কাপ খেলার সুযোগ লাভ করে। সেমিফাইনালে তার অবদান তাকে এনে দেয় এফএ কাপ 'প্লেয়ার অফ দ্য রাউন্ড' নির্বাচনের ১০০,০০০ ভোট। মিলওয়ালের পক্ষে ২৪১ টি খেলায় কেহিলের গোল সংখ্যা ৫৮ টি। ২০০৪ -২০০৫ মৌসুমে প্রিমিয়ার লীগের দল এভার্টন ১.৫ মিলিয়ন পাঊন্ডের বিনিময়ে কেহিলকে দলে ভিড়ায়। এভার্টনের সাথে সাথে ক্রিস্টাল প্যালেসও তাকে আশা করে ছিল। কিন্তু ক্লাবটির সভাপতি সিমোন জর্ডান কাহিলকে বদলির জন্য অর্থ খরচ করতে অপারগতা জানান।
প্রিমিয়ার লীগের প্রথম বছরেই কেহিল এভার্টনের পক্ষে সর্বোচ্চ গোল করেন। ২০০৪-০৫ মৌসুম তিনি সবচেয়ে দর্শক প্রিয় খেলোয়াড় মনোনীত হন। পরবর্তী মৌসুমে এভার্টন কেহিলের বেতন বৃদ্ধির সাথে সাথে তাদের চুক্তি ৫ বছরের জন্য বর্ধিত করে। চুক্তি সম্পাদনের পর এক বার্তায় কেহিল বলেন "All I can say it is another dream come true, another five years at the club I love and at the one that gave me my chance."
আলবেনিয়ার কাউন্টিসমূহ
আলবেনিয়া ১২টি কাউন্টিতে বিভক্ত। এগুলিকে স্থানীয় আলবেনীয় ভাষায় কিয়ার্কু (Qarku) বা প্রেফেক্তুরা (prefektura) বলে। প্রতিটি কাউন্টি অনেকগুলি জেলা নিয়ে গঠিত।
ইয়ং-এর গুণাঙ্ক
ইয়ং গুনাঙ্ক (ইংরেজিতেঃ Young's modulus) পদার্থবিজ্ঞানে বলবিদ্যায় কোন বস্তুর স্থিতিস্থাপকতা আলোচনার ক্ষেত্রে ব্যবহার করা হয়। একে দৈর্ঘ্য গুনাঙ্ক ও বলা হয়ে থাকে।
স্থিতিস্থাপক সীমার মধ্যে কোন বস্তুর পীড়ণ এবং বিকৃতির অণুপাত একটি ধ্রুব সংখ্যা, এই ধ্রুব সংখ্যাকে ইয়ং-এর গুনাঙ্ক বলা হয়।
S.I. পদ্ধতিতে নিউটন প্রতি বর্গ মিটার (প্যাসকেল)। তবে ব্যবহারিক ক্ষেত্রে একক হিসেবে মেগা প্যাসকেল এবং গিগা প্যাসকেল ব্যবহৃত হয়।
ইয়ং গুনাঙ্ক,E=পীড়ন/বিকৃতি=σ/ε
বার্মিংহ্যাম সিটি ফুটবল ক্লাব
বার্মিংহাম সিটি ফুটবল ক্লাব একটি ইংরেজ পেশাদার ফুটবল ক্লাব যেটির অবস্থান বার্মিংহাম এলাকায়। ১৮৭৫ সালে ক্লাবটি স্মল হিথ অ্যালায়েন্স নামে প্রতিষ্ঠিত হয়, পরে ১৯৮৮ সালে নাম পরিবর্তন করে স্মল হিথ রাখা হয়, ১৯০৫ সালে আবার নাম রাখা হয় বার্মিংহাম ফুটবল ক্লাব ও সর্বশেষ ১৯৪৩ সালে নাম রাখা হয় বার্মিংহাম সিটি ফুটবল ক্লাব।
বর্তমানে তারা প্রিমিয়ার লীগ খেলে থাকে।
স্মল হিথ ছিল দ্বিতীয় বিভাগ ফুটবলের প্রতিষ্ঠাতা সদস্য এবং এই বিভাগের প্রথম চ্যাম্পিয়ন। তাদের সবচেয়ে সেরা মৌসুম ছিল ১৯৫০ দশক ও ১৯৬০ দশকের প্রথমদিক। প্রথম বিভাগ ফুটবলে তারা সর্বোচ্চ ৬ষ্ঠ স্থান দখল করেছিল এবং ১৯৫৬ সালে এফএ কাপের ফাইনালে যেতে সমর্থ হয়েছিল। এছাড়া ১৯৬০ ও ১৯৬১ সালে "ইন্টার-সিটিজ ফেয়ার কাপের" ফাইনালে তারা খেলেছিল। তাদের একমাত্র বড় শিরোপা আসে ১৯৬৩ সালে যখন তারা অ্যাস্টন ভিলার বিরুদ্ধে লীগ কাপ জেতে। ক্লাবের সবচেয়ে বাজে সময় কাটে ১৯৮৬ সাল থেকে ২০০২ সাল পর্যন্ত। এসময় তারা শীর্ষ বিভাগে খেলার যোগ্যতা অর্জনে ব্যর্থ হয়। তারা ফুটবল লীগের তৃতীয় স্তরে দুটি স্পেলে খেলে এবং এসময় "লেল্যান্ড ডিএএফ কাপ" ও "অটো উইন্ডস্ক্রিন শিল্ড" জেতে।
১৯০৬ সালে থেকেই সেইন্ট অ্যান্ড্রুজ তাদের নিজস্ব স্টেডিয়াম। তাদের চিরপ্রতিদ্বন্দ্বী হচ্ছে অ্যাস্টন ভিলা যাদের সাথে তাদের প্রতিদ্বন্দ্বীতা "বার্মিংহাম ডার্বি" নামে খ্যাত। ক্লাবের ডাকনাম হচ্ছে ব্লুজ যা তাদের পোষাকের রঙ থেকে এসেছে। তাদের সমর্থকেরা ব্লুনোজেজ নামে পরিচিত।
বিলাওয়াল ভুট্টো জারদারি
বিলাওয়াল ভুট্টো জারদারি () (জন্ম: সেপ্টেম্বর ২১, ১৯৮৮) পাকিস্তান পিপলস পার্টির ২০০৭ সালে নির্বাচিত সভাপতি। তিনি পাকিস্তানের সাবেক প্রধানমন্ত্রী বেনজির ভুট্টো, এবং আসিফ আলি জারদারির একমাত্র পুত্র। বর্তমানে তিনি এখন অক্সফোর্ড বিশ্ববিদ্যালয়ে লেখাপড়া করছেন।
মাতৃভাষায় কথা বলতে অনভস্ত্য হওয়া সত্ত্বেও তার মা বেনজির ভুট্টো মর্মান্তিকভাবে খুন হওয়ায় তাকে ডিসেম্বর ৩০, ২০০৭ সালে তাকে পাকিস্তান পিপলস পার্টির সভাপতি মনোনীত করা হয়। সিন্ধ প্রদেশে বেনজির ভূট্টোর পারিবারিক বাসভবনে বিলাওয়াল জারদারি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্যদের বৈঠকে বেনজিরের রেখে যাওয়া উইল পড়ে শোনান। বেনজির ভূট্টো তাঁর উইলে দলের সভাপতি পদের জন্য তাঁর স্বামী আসিফ আলি জারদারিকে মনোনীত করেছিলেন কিন্তু জারদারি নিজেই তাঁর ছেলের নাম প্রস্তাব করেন এবং কমিটি তা গ্রহণ করে। তবে বিলাওয়াল লেখাপড়া শেষ করা পর্যন্ত তার পিতা সভাপতির দায়িত্ব পালন করবেন।
ফক্‌ল্যান্ড দ্বীপপুঞ্জ
ফক্‌ল্যান্ড দ্বীপপুঞ্জ (,; ) দক্ষিণ আটলান্টিক মহাসাগরে অবস্থিত একটি দ্বীপপুঞ্জ। এই দ্বীপপুঞ্জের মালিকানা নিয়ে যুক্তরাজ্য ও আর্জেন্টিনার মাঝে বিরোধ রয়েছে।
সাঁ পিয়ের ও মিক‌লোঁ
সাঁ পিয়ের ও মিক‌লোঁ উত্তর আটলান্টিক মহাসাগরে অবস্থিত একটি দ্বীপপুঞ্জ। দ্বীপগুলি ফ্রান্সের অংশ।
মোহাম্মদ সুলতান
মোহাম্মদ সুলতান (ডিসেম্বর ২৪, ১৯২৬ - ডিসেম্বর ৩১, ১৯৮৩) বাংলাদেশের একজন রজনীতিবিদ। তিনি ১৯৫২ সালের বাংলা ভাষা আন্দোলনের একজন সক্রিয় কর্মী ও সংগঠক।
মোহাম্মদ সুলতান ১৯২৬ সালের ২৪ ডিসেম্বর পঞ্চগড় জেলার (তৎকালীন দিনাজপুর জেলা) বোদা উপজেলার অন্তর্গত মাঝ গ্রামে জন্মগ্রহণ করেন। তাঁর বাবা মোহাম্মদ শমসের আলী ছিলেন ব্রিটিশ আমলের পুলিশ বিভাগের ডেপুটি সুপারিনটেনডেন্ট অব পুলিশ। সুলতান ছিলেন বাবা-মায়ের আট সন্তানের মধ্যে পঞ্চম। মোহাম্মদ সুলতান যশোর জেলা স্কুল থেকে প্রবেশিকা পরীক্ষায় উত্তীর্ণ হন। রাজশাহী সরকারি কলেজ থেকে স্নাতক ডিগ্রি অর্জন করেন। ১৯৫৩ সালে ঢাকা বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি লাভ করেন।
সুলতান অল্প বয়সেই ভারত ছাড় ব্রিটিশবিরোধী আন্দোলনের মাধ্যমে রাজনীতিতে আকৃষ্ট হন। ১৯৪৬ সালে পাকিস্তানবিরোধী আন্দোলনে সামিল হন। ১৯৪৮ সালে রাজশাহী ভাষা আন্দোলন ও ছাত্রআন্দোলনে সক্রিয় ভূমিকা পালন করেন। ১৯৫১ সালে যুবলীগে যোগ দিলে তিনি যুবলীগের কেন্দ্রীয় কমিটির যুগ্ম-সম্পাদক নির্বাচিত হন। মোহাম্মদ সুলতান ১৯৫২ সালের বাংলা ভাষা আন্দোলনের অন্যতম সংগঠক। তিনিই ঢাকা বিশ্ববিদ্যালয়ে প্রথম কালো পতাকা উত্তোলনকারী শিক্ষার্থী। ১৯৫২ সালের শেষের দিকে বাংলাদেশ ছাত্র ইউনিয়নের জন্ম হলে তিনি বাংলাদেশ ছাত্র ইউনিয়নের প্রথম সভাপতি নির্বাচিত হন। একই সাথে তিনি যুবলীগের যুগ্ম-সম্পাদকের দায়িত্বও পালন করেছিলেন।
১৯৫৬ সালে যুবলীগ সম্পাদক ইমাদুল্লা মারা যান। এ সময় মোহাম্মদ সুলতান যুবলীগের সাধারণ সম্পাদক নিযুক্ত হন। ১৯৫৭ সালে ন্যাপের জন্মলগ্নেই ন্যাপ প্রাদেশিক কমিটির যুগ্ম-সম্পাদকের দায়িত্বপ্রাপ্ত হন। ১৯৬৭ সালে ন্যাপ বিভক্তির পর তিনি মাওলানা ভাসানীর অংশের প্রাদেশিক কমিটির ভারপ্রাপ্ত সম্পাদকের দায়িত্ব পালন করেন।
রাজনৈতিক কারণে মোহাম্মদ সুলতান দীর্ঘদিন কারাভোগ করেন। ১৯৫৪ সালে ৯২(ক) ধারা প্রবর্তনের সাথে সাথে সুলতানকে গ্রেফতার করা হয় এবং বিনাবিচারে প্রায় এক বছর কারাভোগ করেন। ১৯৫৮ সালে সামরিক শাসন জারি হলে মোহাম্মদ সুলতান আবারও গ্রেফতার হন এবং বিনাবিচারে চার বছর ঢাকা কেন্দ্রীয় কারাগারে বন্দী হিসেবে তাঁকে আটক রাখা হয়। এছাড়া পাকিস্তান সরকার বিভিন্ন সময়ে তাঁর নামে হুলিয়া জারি করলে আত্নগোপন করে তিনি রাজনৈতিক কর্মকাণ্ড চালিয়ে যান। ১৯৭০ সালে সক্রিয় রাজনীতি থেকে অবসর নিয়ে প্রকাশনার কাজে যুক্ত হন।
মোহাম্মদ সুলতান প্রধানত রাজনৈতিক উদ্দেশ্যে এম আর আখতার মুকুলের সাথে পুস্তক প্রকাশনা এবং বিক্রয়কেন্দ্র পুঁথিঘর প্রতিষ্ঠা করেন। ১৯৫৩ সালে মার্চ মাসে কবি হাসান হাফিজুর রহমানের সম্পাদনায় ভাষা আন্দোলনের ঐতিহাসিক সংকলন "একুশে ফেব্রুয়ারি" প্রকাশ করেন। প্রকাশনার কিছুদিনের মধ্যে তৎকালীন মুসলিম লীগ নেতৃত্বাধীন সরকার "একুশে ফেব্রুয়ারি" বইটি বাজেয়াপ্ত করে।
মোহাম্মদ সুলতান প্রগতিশীল পুস্তক প্রকাশনার গুরুত্ব উপলব্ধি করে তাঁর শেষ সম্বলটুকু দিয়ে প্রগতিশীল পুস্তক প্রকাশনার চেষ্টা করেন। পুস্তক প্রকাশকদের সংগঠিত করে দেশে সৃজনশীল ও প্রগতিশীল সাহিত্য পুস্তক প্রকাশনার জন্য এক গঠনমূলক আন্দোলন গড়ে তোলেন। মোহাম্মদ সুলতান বাংলাদেশ পুস্তক প্রকাশক সমিতির সহ-সভাপতি এবং বাংলা একাডেমীর আজীবন সদস্য ছিলেন।
১৯৮৩ সালের ৩১ ডিসেম্বর তিনি ঢাকা মেডিকেল কলেজে মৃত্যুবরণ করেন। তাকে জুরাইন কবরস্থানে সমাহিত করা হয়। ২০০৭ সালে মোহাম্মদ সুলতানের স্মরণে কাকা শহরের কেন্দ্রে ধানমন্ডির ৩ নম্বর সড়কটি "ভাষাসৈনিক মোহাম্মদ সুলতান সড়ক" হিসেবে নামকরণ করা হয়।
শক্তি সরবরাহ
শক্তি সরবরাহ একটি যন্ত্র বা তন্ত্র যা আউটপুট কোন একটি লোড বা লোডসমষ্টিতে বৈদ্যুতিক বা অন্যান্য ধরনের শক্তির যোগান দেয়। একে কখনওবা "শক্তি সরবরাহ একক" বা "পিএসইউ" বলা হয়। শব্দটি প্রধানত তড়িৎ শক্তি যোগানদানের ক্ষেত্রেই ব্যবহৃত হয়। হঠাৎ হঠাৎ যান্ত্রিক শক্তির জন্যও ব্যবহৃত হতে পারে, তবে এছাড়া অন্য কোন শক্তির যোগানকে নির্দেশ করার ঘটনা খুবই বিরল। যে যন্ত্র বা তন্ত্র এভাবে শক্তি সরবরাহ করে তাকে "শক্তি সরবরাহকারী" নামে ডাকা যায় যদিও ইংরেজিতে এক "পাওয়ার সাপ্লাই" শব্দ দ্বারা সরবরাহ এবং সরবরাহ ব্যবস্থা উভয়কেই বোঝানো হয়। যেমন, কম্পিউটার পাওয়ার সাপ্লাইকে "কম্পিউটারের শক্তি সরবরাহকারী" নামে আখ্যায়িত করা হয়।
শক্তি সঞ্চারণ
শক্তি সঞ্চারণ () বলতে শক্তিকে উৎপাদনের স্থান থেকে ব্যবহারের জায়গায় পৌঁছানোর অবিরাম প্রক্রিয়াকে বুঝানো হয়। ক্ষমতা হলো একক সময়ে শক্তির একক এবং শক্তি সঞ্চারণকে ক্ষমতা দিয়েই পরিমাপ করা হয় (যেমন, ওয়াট, কিলোওয়াট)। এসআই পদ্ধতিতে এর একক ওয়াট যার সমতুল্য হচ্ছে জুল প্রতি সেকেন্ড বা নিউটন মিটার প্রতি সেকেন্ড। প্রযুক্তির উন্নয়নের ফলে বর্তমানে সঞ্চারণ এবং সঞ্চারক ব্যবস্থা প্রযুক্তিবিদ থেকে প্রযুক্তি ব্যবহারকারী—সকলের আগ্রহের বিষয়ে পরিণত হয়েছে।
পৃথিবী জুড়ে শক্তি গ্রিড প্রতিষ্ঠার কারণে বর্তমানে শক্তি সঞ্চারণ বলতেই বৈদ্যুতিক শক্তি সঞ্চারণকে বোঝায়। শক্তি সাধারণত দিক-পরিবর্তী প্রবাহে প্রেরণ করা হয়ে থাকে। দীর্ঘ দূরত্বে প্রেরণের সময় পরিবাহকের রোধের কারণে সৃষ্ট শক্তির অপচয় (power loss) রোধ করার জন্য বিভব পার্থক্য (voltage) আরোহী ট্রান্সফরমারের সাহায্যে বাড়িয়ে প্রেরণ করা হয়ে থাকে। যেহেতু P = VIcosθ, তাই বিভব পার্থক্য বাড়ালে তড়িৎ প্রবাহ কমে যাবে। আবার ক্ষমতার অপচয় বা formula_1, তাই তড়িৎ প্রবাহ কমে গেলে রোধের কারণে অপচয় (resistive loss) কমে যাবে। শক্তি গ্রহণের স্থানে অবরোহী ট্রান্সফরমারের সাহায্যে বিভবের পূর্ব মান ফিরিয়ে আনা হয়। এছাড়াও কম দূরত্বে পরিবহনের জন্য রেডিও তরঙ্গ, ক্ষুদ্র তরঙ্গ সফলতার সাথে ব্যবহার করা সম্ভব।
বর্তমানে বৈদ্যুতিক শক্তি সঞ্চারণের প্রসারের ফলে যান্ত্রিক উপায়ে শক্তি সঞ্চারণ অনেক কমে গিয়েছে। শিল্পবিপ্লবের সূচনা থেকে শুরু করে ঊনবিংশ শতাব্দী পর্যন্ত যান্ত্রিক উপায়ে শক্তি সঞ্চারণ করা হত। প্রতিটি কারখানায় তখন ড্রাইভশ্যাফটের সাহায্য ঘূর্ণায়মান গতির কারণে উৎপাদিত শক্তি (rotary power) ড্রাইভবেল্ট দ্বারা আলাদা আলাদা ভাবে প্রতিটি যন্ত্রে সরবরাহ করা হত।
যান্ত্রিক শক্তি কঠিন এবং সুষম কাঠামো যেমন ড্রাইভশ্যাফট ব্যবহারের মাধ্যমে এক স্থান থেকে আরেক স্থানে প্রেরণ করা যেতে পারে। বৈদ্যুতিক শক্তি সঞ্চারণের তড়িৎ প্রবাহ এবং বিভব পার্থক্যকে নিয়ন্ত্রণ করার জন্য যেমন ট্রান্সফরমার ব্যবহার করা হয় তেমনিভাবে যান্ত্রিক শক্তির টর্ক এবং দ্রুতি (speed) নিয়ন্ত্রণ করার জন্য ব্যবহৃত হয় ট্রান্সমিশন গিয়ার। জলীয় ব্যবস্থায় শক্তি উৎপাদন এবং পরিবহনের জন্য অধিক চাপে তরল ব্যবহার করা হয়। খাল বা নদীতে বাঁধের সৃষ্টি করে বিদ্যুৎ উৎপাদন করা হয়ে থাকে।
শক্তি জ্বালানি কিংবা রাসায়নিক প্রক্রিয়াজাতকরণের মাধ্যমে এক জায়গা থেকে আরেক জায়গায় পরিবহন করা সম্ভব। কৃত্রিম জ্বালানীর মধ্যে তেজস্ক্রিয় পদার্থ, কাঠের বা শস্য এলকাহল, মিথেন, নানাবিধ গ্যাস, ইত্যাদি।
মৃত্তিকা সিরিজ
মৃত্তিকা সিরিজ বলতে মৃত্তিকার একটি বিশেষ শ্রেণীকে বোঝায়া যে শ্রেণীর মৃ্তিকাগুলোর মধ্যে পেডোজেনেসিস, মৃত্তিকা রসায়ন এবং ভৌত ধর্মাবলির সামঞ্জস্য রয়েছে। এরা বিভিন্ন মাতৃশিলা একে উ৭পন্ন হতে পারে। মার্কিন যুক্তরাষ্ট্রের ন্যাশনাল কোঅপারেটিভ সয়েল সার্ভে এই সিরিজটি চিহ্নিত করেছে।
মহাকাশ বিজ্ঞান
মহাকাশ বিজ্ঞান বলতে মহাকাশ সংশ্লিষ্ট সকল বিজ্ঞানের সমষ্টিকে বুঝায়। এই বিজ্ঞানের অন্তর্ভুক্ত প্রায় সবগুলো শাখাকেই জ্যোতির্বিজ্ঞানের অংশ মনে করা যেতে পারে। কিন্তু জ্যোতির্বিজ্ঞানের কয়েকটি শাখা এতো বিস্তৃতি রাভ করেছে যে সেগুলোকে সম্পূর্ণ স্বাধীন হিসেবে বিবেচনা করতে হয়। এর মধ্যে সবচেয়ে উল্লেখযোগ্য জ্যোতিঃপদার্থবিজ্ঞান। এজন্যই এক মহাকাশ বিজ্ঞানের মধ্যে সবগুলোকে একত্রিত করা হয়েছে। লাইব্রেরি অফ কংগ্রেসের ডিউই দশমিক পদ্ধতি অনুসারে মহাকাশ বিজ্ঞানের মধ্যে আটটি শাখাকে স্বাধীন এবং স্বয়ংসম্পূর্ণ হিসেবে উল্লেখ করা হয়েছে। এই আটটি শাখা হচ্ছ:
দিবর স্তম্ভ
দিবর স্তম্ভ বা দিব্যক জয় স্তম্ভ বাংলাদেশের নওগাঁ জেলার পত্নীতলা থানার দিবর দীঘির মধ্যস্থলে অবস্থিত একটি ঐতিহাসিক নিদর্শন। এ দীঘি স্থানীয় জনগনের কাছে কর্মকারের জলাশয় নামে পরিচিত। দীঘিটি ৪০/৫০ বিঘা বা ১/২ বর্গ মাইল জমির উপর অবস্থিত। দিবর দীঘির মধ্যস্থলে অবস্থিত আটকোণ বিশিষ্ট গ্রানাইট পাথরের এতবড় স্তম্ভ বাংলাদেশে বিরল। এ স্তম্ভের সর্বমোট উচ্চতা ৩১ ফুট ৮ ইঞ্চি। পানির নীচের অংশ ৬ ফুট ৩ ইঞ্চি এবং পানির উপরের অংশ (পরিদর্শন কালে জরিপের সময়) ২৫ ফুট ৫ ইঞ্চি। এ স্তম্ভে কোন লিপি নেই। স্তম্ভের উপরিভাগ খাঁজ কাটা অলঙ্করণ দ্বারা সুশোভিত।
দিবর দীঘির মধ্যস্থিত জয়স্তম্ভ প্রতিষ্ঠার উদ্দেশ্য সম্পর্কে ৩টি পৃথক মত পাওয়া যায়:
নওগাঁর পত্নীতলা উপজেলার অন্যতম ঐতিহাসিক নিদর্শন দিবর দীঘির দিব্যকের জয়স্তম্ভ। এই দিবর দিঘীর দিব্যকের জয়স্তম্ভকে ঘিরে গড়ে উঠেছে দীঘির চারপাশে মনোরম পরিবেশ। পাল আমলে খননকৃত ৬০ বিঘা দিঘীর মাঝখানে আশ্চর্যজনকভাবে স্থাপিত অখন্ড গ্রানাইড পাথরের স্তম্ভ সূদুর অতীতের বাঙ্গালীর শৌর্যবীর্যের সাক্ষ্য বহন করছে আজও। উল্লেখ্য, ঐতিহাসিক দিবর দিঘীটি নওগাঁ জেলা সদর হতে উত্তর পশ্চিমে ৫২ কি.মি. এবং পত্নীতলা সদর হতে ১৩ কি.মি. পশ্চিমে নজিপুর- সাপাহার রাস্তার পার্শ্বে দিবর ইউনিয়নের দিবর গ্রামে অবস্থিত। এই দিবর দীঘির মাঝখানের স্তম্ভটির উচ্চতা ৩১ ফুটের মধ্যে পানির উপরিভাগে ১০ ফুট, পানির নিচে ১০ ফুট ও মাটির নিচে ১১ ফুট গ্রথীত আছে বলে জানা গেছে।
পাথরটির ইতিহাস নিয়ে নানা মতভেদ রয়েছে। সংক্ষিপ্ত ইতিহাস থেকে জানা যায়, দ্বিতীয় মহিপালের আমলে ১০৭৫ সালে বাংলার কৈবর্ত সম্প্রদায়ের প্রভাব বৃদ্ধি পায়। মহিপালের রাজসভায় এই কৈবর্ত্যরা উঁচু উঁচু পদে অধিষ্ঠিত ছিল। দ্বিতীয় মহিপাল ছিল দুর্বল ও চরিত্রহীন শাসক। দ্বিতীয় মহিপালের অযোগ্যতার কারণে বাংলায় অসন্তোষ বৃদ্ধি পায়। কিছু সেনাপতি ও বিপথগামী লোক এ সুযোগে দ্বিতীয় মহিপালকে হত্যা করে। দিব্যক সর্বসম্মতিক্রমে বরেন্দ্রভূমির অধিপতি নির্বাচিত হন। দিব্যকের শাসনামল ছিল ১০৭৫-১১০০ সাল পর্যন্ত। দ্বিতীয় মহিপালের সময় তিনজন রাজা বাংলায় শাসন করেন। এরা হলেন দিব্যক, রুদ্রক ও ভীম। বৃটিশ ভারতীয় বিশিষ্ট ইতিহাস লেখক বুকারন হ্যামিলটনকে পূর্ব ভারতীয় অঞ্চলে ঐতিহাসিক স্থানগুলোর উপর জরিপ করে একটি তালিকা প্রণয়নের জন্য এই অঞ্চলে পাঠান। তিনি ১৭৮৯ সালে দীঘির পার্শ্বে এসে উপস্থিত হন এবং জরিপ করেন। বুকারন হ্যামিলটন ঐ দিঘীটিকে কৈবর্ত্যদের বলে উল্লেখ করেন। তার মতে জনৈক ধীবর রাজা এটি তৈরি করেন। তবে বৃটিশ প্রত্নতত্ববিদ স্যার আলেকজান্ডার ক্যানিং হামের মতো, একাংশ শতাব্দির কৈর্বত্য রাজা দিব্যকের ভ্রাতা রুদ্রকের পুত্র প্রখ্যাত নৃপতি ভীমের কীর্তি এটি। এ স্তম্ভের প্রতিষ্ঠাতা সম্পর্কে ঐতিহাসিকদের মাঝে মতবিরোধ থাকলেও আজ অবধি দিব্যকের কীর্তি বলে অত্রাঞ্চলে প্রবাদ প্রচলিত রয়েছে। ধারণা করা হয, এই শাসনামলে পাল বংশকে পরাজিত করে বিজয় অর্জনের স্মৃতি চিহ্ন হিসাবে দীঘির মাঝখানে জয়স্তম্ভ স্থাপন করা হয়। এটি একটি অখন্ড পাথর কেটে তৈরি করা হয়েছে। বর্তমান মুর্শিদাবাদে সাগরদিঘীতেও দিব্যকের অভিযান হয়েছিল এবং সেই স্থানে একটি বিজয়স্তম্ভ প্রোথিত হয়। রামপাল কতৃক সাম্রাজ্য পুনরুদ্ধারের পরে এটি ভেংগে ফেলা হয়েছিল।
রেইকিয়াভিক
রেইকিয়াভিক (আইসল্যান্ডীয় ভাষায়: Reykjavik আ-ধ্ব-ব: [ˈreiːcaˌviːk]) আইসল্যান্ডের রাজধানী শহর। শহরটি আইসল্যান্ডের দক্ষিণ-পশ্চিম অংশে, সেলথিয়ার্নার উপদ্বীপের উত্তরাংশে, ফাখ্‌সাফ্লোই উপসাগরের দক্ষিণ-পূর্ব কোনায় অবস্থিত। রেইকিয়াভিক আইসল্যান্ডের বৃহত্তম শহর, সাংস্কৃতিক কেন্দ্র ও একটি প্রধান মৎস্য বন্দর। এটি আইসল্যান্ডের বৃহত্তম শিল্প ও বাণিজ্যকেন্দ্র। দেশের প্রায় অর্ধেক শিল্প কারখানা এখানে অবস্থিত। এখানে খাদ্য প্রক্রিয়াকরণ, পোষাক, রঙ, ধাতব দ্রব্য, মুদ্রিত বস্তু, জাহাজ নির্মাণ, ইত্যাদির শিল্প কারখানা আছে। শহরের দক্ষিণ-পশ্চিমে ৩২ কিলোমিটার দূরে কেপ্লাভিকে একটি আন্তর্জাতিক বিমানবন্দর আছে।
রেইকিয়াভিক একটি আধুনিক ও পরিচ্ছন্ন শহর। শহরের বেশিরভাগ দালান কংক্রিট দিয়ে নির্মিত। নিকটবর্তী ভূ-গর্ভস্থ উষ্ণ প্রস্রবণের পানি নলের মধ্যে দিয়ে প্রবাহিত করে দালানগুলিকে গরম রাখা হয়। একই গরম পানি আউটডোর সাঁতার কাটার পুলগুলিতেও ব্যবহার করা হয়।
এই শহরে আইসল্যান্ড বিশ্ববিদ্যালয় (১৯১১), আইসল্যান্ডের আইনসভা আলথিং, রেইকিয়াভিক সঙ্গীতশালা (১৯৩০), লুথেরান ক্যাথিড্রাল, জাতীয় গ্রন্থাগার, জাতীয় সংগ্রহশালা, এবং জাতীয় নাট্যশালা অবস্থিত। আর্নি মাগ্‌নুসন ইন্সটিটিউট আইসল্যান্ড বিশ্ববিদ্যালয়ের অংশ এবং এখানে আর্নি মাগ্‌নুসনের লেখা খসড়ার একটি সংগ্রহ আছে (আগে এগুলি কোপেনহাগেন বিশ্ববিদ্যালয়ে ছিল)। শহরের বহু জাদুঘর ও গ্যালারির মধ্যে তিনটি দালান নিয়ে গঠিত রেইকিয়াভিক শিল্পকলা জাদুঘর এবং সিগুরজন ওলাফসন জাদুঘর দুইটি উল্লেখযোগ্য। আইসল্যান্ডের রাষ্ট্রপতির বাসভবন বেসাস্টাডহির শহরের বাইরে অবস্থিত।
অন্যান্য দর্শনীয় স্থানের মধ্যে আছে প্রাকৃতিক ইতিহাস জাদুঘর, জাতীয় জাদুঘর, হালগ্রিমুরের গির্জা, এবং লেইফ এরিকসনের একটি মূর্তি। মূর্তিটি ১৯৩০ সালে আলথিঙের সহস্রতম প্রতিষ্ঠাবার্ষিকী উপলক্ষে মার্কিন যুক্তরাষ্ট্র আইসল্যান্ডকে উপহার দেয়।
রেইকিয়াভিক শব্দটির অর্থ "ধোঁয়ার উপসাগর"। আইসল্যান্ডীয় ঐতিহ্য অনুসারে ইনগোলফুর আর্নারসন নামের এক ভাইকিং নাবিক প্রথম ৮৭৪ সালে এখানে বসতি স্থাপন করেন। বিংশ শতাব্দীর আগ পর্যন্তও এটি একটি ক্ষুদ্র জেলে শহর ছিল। ১৭৮৬ সালে এটিকে পৌর শহরের মর্যাদা দেয়া হয় এবং ডেনীয়-শাসিত আইসল্যান্ডের প্রশাসনিক কেন্দ্র বানানো হয়। ১৮৪৩ সালে শহরটিতে আইসল্যান্ডের আইনসভা আলথিং স্থানান্তরিত করা হয়। ১৯১৮ সালে এটিকে ডেনীয় রাজার অধীনে স্বায়ত্বশাসিত আইসল্যান্ডের রাজধানী বানানো হয়। ১৯৪৪ সালে শহরটি স্বাধীন আইসল্যান্ড প্রজাতন্ত্রের রাজধানীতে পরিণত হয়। সমগ্র বিংশ শতাব্দী জুড়ে শহরটির অর্থনৈতিক উন্নতি ঘটে। শহরে বর্তমানে এক লক্ষের কিছু বেশি লোক বাস করেন।
রিয়াল মাদ্রিদ (দ্ব্যর্থতা নিরসন)
রিয়াল মাদ্রিদ বলতে নিচের যেকোনটি বোঝাতে পারে:
অ্যাস্‌কি
অ্যাস্কি বা ASCII, আন্তর্জাতিক ধ্বনিমূলক বর্ণমালা অনু্যায়ী /'æski/()। এর পূর্ণরূপ হল American Standard Code for Information Interchange। কম্পিউটার ও বিভিন্ন ধরনের টেলিযোগাযোগের যন্ত্র সহ অন্যান যেসব যন্ত্রে বর্ণভিত্তিক (Text Based) ইন্টারফেস দরকার হয় তাতে ব্যবহারের জন্য ইংরেজি ভাষার উপর ভিত্তি করে তৈরি করা একধরনের character encoding এই অ্যাস্কি। ইংরেজি ছাড়াও অন্যান ভাষার সুবিধা দিতে পারে যেসব আধুনিক character encoding তাদেরও অনেকে ঐতিহাসিক দিক থেকে অ্যাস্কির সাথে কোনভাবে সম্পর্কিত।
অ্যাস্কি নিয়ে প্রথম কাজ শুরু হয় ১৯৬০ সালে, ১৯৬৩ সালে প্রথম সংষ্করণ প্রকাশিত হয়। ১৯৬৭ তে বড়সড় ধরনের পরিমার্জন করা হয়। সর্বশেষ সংষ্করণ প্রকাশিত হয়েছে ১৯৮৬ সালে। সর্বশেষ প্রকাশিত সংষ্করণ অণুযায়ী অ্যাস্কি কোডের ধারণক্ষমতা ১২৮ টি বর্ণ, তার মধ্যে ৯৫টি ছাপারযোগ্য বর্ণ এবং ৩৩টি নিয়ন্ত্রণ সংকেত (control characters) হিসেবে ব্যবহৃত হয়।
অন্যান্য সকল বর্ণ প্রকাশকারী কম্পিউটার কোডের মত অ্যাস্কি কোডেও নির্দিষ্ট কিছু বিট প্যাটার্নের মাধ্যমে একটি করে বর্ণ প্রকাশ করা হয়। অ্যাস্কি কোডে প্রতিটি বর্ণ ৭ বিট দীর্ঘ, কাজেই সর্বমোট ১২৮টি বর্ণ প্রকাশ করা সম্ভব। কম্পিউটারে (বা অন্যকোন যন্ত্রে) একএকটি বর্ণ সংরক্ষণ করা হয় ০ থেকে ১২৭(দশমিক) পর্যন্ত সংখ্যা হিসেবে । মানুষের লৈখিক ভাষার একটি বর্নকে প্রকাশ করার জন্য যেই অক্ষর গুলো ব্যবহৃত হয় তার একটি চিত্রও সংরক্ষণ করা হয়, একে বলে গ্লিফ (glyph)। কম্পিউটারের মনিটরে বা অন্যকোন যন্ত্রের পর্দায়
দেখানর সময় ০ থেকে ১২৭ পর্যন্ত সংখ্যাগুলোর সাথে সম্পৃক্ত গ্লিফটিকে দেখান হয়। অ্যাস্কি কোডে ০ থেকে ৩১ পর্যন্ত এবং ১২৭- এই সংখ্যাগুলো ব্যবহৃত হয় নিয়ন্ত্রন সংকেত হিসেবে। অবশিষ্ট ৩২ থেকে ১২৬ পর্যন্ত সংখ্যাগুলো ব্যবহৃত হয় ছাপারযোগ্য বর্ণ সমূহের জন্য।
অ্যাস্কির প্রচলন যখন শুরু হয়, তখন অধিকাংশ কম্পিউটারে আভ্যন্তরীন data structure হিসেবে ৮ বিট দীর্ঘ বাইট বা অষ্টক ব্যবহৃত হত। একটি অ্যাস্কি অক্ষর সংরক্ষণের পরে অবশিষ্ট অষ্টম বিট তখন ব্যবহার করা হত প্যারিটি বিট হিসেবে। যেসব যন্ত্রে প্যারিটি পরীক্ষার ব্যাবস্থা ছিলনা তারা অষ্টম বিটে ০ রেখে দিত।
অ্যাস্কিতে ০ থেকে ৩১ সংখ্যাগুলো এবং ১২৭ কে ব্যবহার করা হয় নিয়ন্ত্রণ সংকেত হিসেবে। এদের জন্য কোন ছাপারযোগ্য বর্ণ নেই। ছাপার যোগ্য বর্ণগুলোকে ঠিকমত সাজিয়ে প্রকাশ করা ও অন্যান আনুষঙ্গিক কাজের জন্য যেমন, backspace ইত্যাদি প্রকাশ করতে এসব সংকেত ব্যবহৃত হয়।
ছাপারযোগ্য অ্যাস্কি বর্ণসমূহের মধ্যে রয়েছে ইংরেজি বর্ণমালার ছোট হাতের ও বড় হাতের বর্ণসমূহ, ০ থেকে ৯ পর্যন্ত অঙ্ক, বিরাম চিহ্ন, ফাঁকা স্থান (space) ইত্যাদি।
]]
কোয়ান্টাম মহাকর্ষ
কোয়ান্টাম মহাকর্ষ তাত্ত্বিক পদার্থবিজ্ঞানের একটি শাখা যেখানে কোয়ান্টাম বলবিজ্ঞান এবং সাধারণ আপেক্ষিকতাকে একত্রিত করার চেষ্টা করা হয়। কোয়ান্টাম বলবিজ্ঞান প্রকৃতির তিনটি মৌলিক বলকেই ব্যাখ্যাকরতে পারে এবং সাধারণ আপেক্ষিকতা প্রকৃতির চতুর্থ মৌলিক বল তথা মহাকর্ষ বলকে ব্যাখ্যা করে। সাধারণ আপেক্ষিকতা হল সুবিশাল স্কেলে মহাবিশ্বের পদ্ধতিসমূহ ব্যাখ্যা করার জন্য এবং কোয়ান্টাম বলবিজ্ঞান হল অতিপারমানবিক পর্যায়ের ব্যাখ্যার জন্য। এখনও একটি দিয়ে অন্যটি ব্যাখ্যা করা যায়নি। এ দুটিকে একত্রিত করতে পারলে প্রকৃতির চারটি মৌলিক মিথস্ক্রিয়াকে একটিমাত্র কাঠামোতে ব্যাখ্যা করার উপযগী তত্ত্ব প্রদান সম্ভব হতে পারে। সেই তত্ত্বকে বলা হবে সবকিছুর তত্ত্ব বা থিওরি অফ এভরিথিং।
কোয়ান্টাম মহাকর্ষ ব্যাখ্যা করার জন্য বেশ কয়েকটি তত্ত্বের অবতারণা করা হয়েছে:
বার্সেলোনা
বার্সেলোনা (Barcelona কাতালান: "বার্সালোনা" [bəɾsəˈlonə], স্পেনীয়: "বার্থ়েলোনা" [baɾθeˈlona] বা "বার্সেলোনা" [baɾseˈlona]) স্পেনের দ্বিতীয় বৃহত্তম শহর এবং কাতালোনিয়া অঙ্গরাজ্যের রাজধানী।
সাধারণ ইচ্ছা
সাধারণ ইচ্ছা (ফরাসি ভাষায়: volonté générale) রাষ্ট্রবিজ্ঞানের একটি ধারনা যা একক ব্যক্তির ইচ্ছার সামষ্টিক প্রকাশের প্রতি নির্দেশ করে।
জঁ-জাক রুসো তার ‘সামাজিক চুক্তি’ (১৭৬২) ("Du Contrat Social") গ্রন্থে রাষ্ট্র তথা সমাজ গঠনের আদি কারণ হিসাবে ‘সাধারণ ইচ্ছা’ কে চিহ্নিত করেছেন যা সামাজিক চুক্তির মাধ্যমে সংগঠিত হয়। রুসোর মতে: মানুষ নিজেদের মধ্যে চুক্তির মাধ্যমে ব্যক্তির স্বাধীনতা সংকুচিত করতঃ ব্যক্তিগত অধিকার ও নিরাপত্তা নিশ্চিত করার লক্ষ্যে সাধারণ ইচ্ছা’র অভিব্যক্তি হিসাবে রাষ্ট্রের সৃষ্টি করেছে। রুসো লিখেছেন, “একমাত্র সাধারণ ইচ্ছাই সংগঠনের উদ্দেশ্যের দিক থেকে রাষ্ট্র পরিচলন করে।”
রুসো আরো লিখেছেন, “ব্যক্তির ইচ্ছাই সমাজ বা রাষ্ট্রের ইচ্ছা হওয়ায় জনগণের সার্বভৌমত্ব সুনিশ্চিত হয়। সাধারণ ইচ্ছা সকল সময়ই যথার্থ এবং জনগণের মংগলাভিমুখী। কিন্তু তার অর্থ এই নয় যে সর্বসাধারণের সিদ্ধান্ত সব সময় সঠিক হবে।” কারণ কল্যাণকামী হলেও সকল সময় কী-সে কল্যাণ প্রত্যেক মানুষ সর্বদা তা নিরুপণ করতে সক্ষম হয় না। এ জন্য রুসো ইচ্ছাকে ‘সকলের ইচ্ছা’ (ফরাসী: la volonté de tous) ও ‘সাধারণের ইচ্ছা’ (ফরাসী: la volonté generale) এ দুই ভাগে বিভিক্ত করেছেন। প্রথমটি ব্যক্তিগত স্বার্থের সমষ্টি আর দ্বিতীয়টি সার্বজনীন স্বার্থ। তবে রুসো আশাবাদী ছিলেন যে, সাধারণ ইচ্ছা সকল সময়ই বুদ্ধির(éclairée) পরিচয় দিবে এবং জনসাধারণ (কখনই) নিজেদের প্রতারিত করবে না।
৫৫ ক্যানক্রি
৫৫ ক্যানক্রি (ইংরেজি: 55 cancri; , ইংরেজিতে কখনও কখনও ক্যানক্রাই নামে উচ্চারিত হয়) হচ্ছে কর্কট রাশিতে অবস্থিত একটি যুগল তারা। এটি পৃথিবী থেকে প্রায় ৪১ আলোকবর্ষ দূরে অবস্থিত । ৫৫ ক্যানক্রির জগতে একটি হলদে বামন তারা (৫৫ ক্যানক্রি এ) অবস্থিত যেটি অনেকটা আমাদের সূর্যের মত দেখতে। এবং একটি লাল বামন তারা (৫৫ ক্যানক্রি বি) ও অবস্থিত। এবং এই দুটি বামন তারার মধ্যবর্তী দূরত্ব পৃথিবী থেকে সূর্যের মধ্যবর্তী দূরত্বের প্রায় ১০০০ গুন ।
২০০৮ সাল পর্যন্ত "৫৫ ক্যানক্রি এ" এর কক্ষপথে পাঁচটি বহির্গ্রহের সন্ধান পাওয়া গেছে। এরমধ্যে চারটি গ্রহের ভর প্রায় বৃহস্পতি গ্রহের ভরের সমান। এবং অন্যটির ভর প্রায় নেপচুনের ভরের সমান| ৫৫ক্যানক্রি হলো আমদের জানা সর্বপ্রথম বহির্জাগতিক সৌরমণ্ডল যেখানে পাঁচটি গ্রহ রয়েছে।
৫৫ ক্যানক্রি এ কে NASA Terrestrial Planet Finder mission এর ১০০টি তারকার মধ্যে ৬৩ তম স্থান দেয়া হয়েছে।
এই নক্ষত্রটির বেয়ার সূচকের মান "Rho ক্যানক্রি" এবং ফ্লেমস্টেড সূচকের মান "৫৫ ক্যানক্রি"। সাধারণত নক্ষত্রের বর্ণনা দেবার জন্য যারা ফ্লেমস্টেড সূচক ব্যবহার করেন তাঁরা একে ঐ সূচকের মান অনুসারে একে "৫৫ ক্যানক্রি" বলে থাকেন।
৫৫ ক্যানক্রি জগৎ আমাদের সৌরজগতের খুব কাছে অবস্থিত। Hipparcos astrometry satellite এর মাধ্যমে দেখা গেছে ৫৫ ক্যানক্রি এ আমাদের থেকে মাত্র ৭৯.৮০ মিলি আর্ক সেকেন্ড দূরে অবস্থিত (দুরত্ব ১২.৫ পারসেক এ তুলনা করা হয়েছে) ৫৫ ক্যানক্রি এ এর apparent magnitude প্রায় ৫.৯৫ এবং এটি সাধারণ দুরবীন এর সাহায্যি দেখা যায়। এছাড়া আকাশ পরিষ্কার থাকলে এটিকে খালি চোখেও দেখা সম্ভব। এছাড়া ৫৫ ক্যানক্রি বি আকৃতিতে ১৩তম; এবং এটিকে নভোদূরবীক্ষন যন্ত্রের সাহায্যে দেখা যায়।
সময়ের কথা
সময়ের কথা বাংলাদেশ এর রাষ্ট্র নিয়ন্ত্রিত টেলিভিশন বাংলাদেশ টেলিভিশন এ প্রচারিত একটি আলোচনামূলক অনুষ্ঠান। অনুষ্ঠানটি পরিকল্পনা ও উপস্থাপনা করেছেন সৈয়দ মুনির খসরু, যিনি ব্যবসায় প্রশাসন ইন্সটিটিউট, ঢাকা বিশ্ববিদ্যালয় এর একজন শিক্ষক এবং পরিচালনা করেছেন আব্দুন নূর তুষার। ২০০৭ এর২২ জুন বাংলাদেশে সাবেক মার্কিন রাষ্ট্রদূত - প্যাট্রিসিয়া বিউটিনিসের সাক্ষাৎকার সম্প্রচারের মাধ্যমের অনুষ্ঠানটির সম্প্রচার কার্যক্রম শুরু হয়। সাক্ষাৎকারে বিউটিনিস রসিকতার ছলে বাংলাদেশীদের "কখনো কখনো ষড়যন্ত্রপ্রবণ" বলায় প্রথম পর্বটি উল্লখযোগ্যভাবে গণমাধ্যমের দৃষ্টি কাড়তে সক্ষম হয়। অনুষ্ঠানটি প্রতি শুক্রবার রাত ৯:১০ এ প্রচারিত হয়; যেহেতু বাংলাদেশে শুক্র ও শনিবার সাপ্তাহিক ছুটি গণ্য করা হয়, সেহেতু সময়টিকে সপ্তাহান্তিক মুখ্য সম্প্রচার সময় হিসেবে গণ্য করা যেতে পারে। যদিও সময়ের কথা নতুন অনুষ্ঠান, তা সত্ত্বেও দর্শক-সমালোচকদের কাছে এটি যে উল্লখযোগ্য গ্রহণযোগ্যতা পেয়েছে তার কারণ এর আকর্ষনীয় ও অভিনব মঞ্চ সজ্জা, মানসম্মত বিষয় নির্বাচন, সৃষ্টিশীল আঙ্গিক।. "সময়ের কথা"এর প্রতিটি পর্ব সাধারণত নির্বাচিত বিষয় অথবা জাতীয় গুরুত্বপূর্ণ ঘটনা যেমন, নির্বাচনী ও রাজনৈতিক পূনর্গঠন, দুর্নীতি দমন অভিযান, নিত্যপ্রয়োজনীয় পণ্য মূল্যের উর্ধগতি ইত্যাদির উপর ভিত্তি করে নির্মিত হয়। মাঝে মাঝে অনুষ্ঠানটিতে বিনোদন কেন্দ্রিক বিষয় যেমন বাংলা গান এর চলতি হাল , ক্রিকেট ইত্যাদিও আলোচিত হয়।
"সময়ের কথা" অনুষ্ঠানের শুরুতে নির্বাচিত বিষয়ের সচিত্র পটভূমি প্রদর্শন করা হয় যাতে আলোচনা দর্শকগণের কাছে আরো উপভোগ্য হয়। অনুষ্ঠানের শেষে, আলোচনার সারবস্তু উল্লেখ করা হয়। অনুষ্ঠানটিতে এ পর্যন্ত প্যাট্রিসিয়া বিউটিনিস, আনোয়ার চৌধুরী( বাংলাদেশে ব্রিটিশ হাইকমিশনার), আইএমএফ এবং এডিবি এর বাংলাদেশ প্রধানগণ এবং আরো কয়েকজন খ্যাতিমান ব্যাক্তিত্ব উপস্থিত হয়েছেন। অংশগ্রহণকারীর পছন্দমত অনুষ্ঠানটি বাংলা অথবা ইংরেজিতে হয়ে থাকে। ইংরেজি আলোচনার বাংলা অনুলিপি পর্দায় প্রদর্শিত হয়।
তত্ত্ব
তত্ত্ব (), (গ্রিক ভাষার: Thea অর্থ "প্রদর্শন" এবং Horao অর্থ "আমি দেখি", যার পূর্ণ অর্থ theorein "একটি প্রদর্শন দেখা বা পর্যবেক্ষণ করা"), সাধারণ ভাষাতে নির্দেশ করে একটি ধারণা যা অনুমান, আন্দাজ, ধারণা, পরীক্ষা, এমনকি বিমূর্ত থেকে জন্ম নেয়।
কিছু উৎস অনুসারে, প্রাচীন গ্রিকে তত্ত্ব শব্দটি ঘনঘন ব্যবহার করা হতো একটি নাট্যমঞ্চ "দৃষ্টিপাত" করা হিসাবে। এইটি ব্যাখ্যা করা যেতে পারে যে তত্ত্ব শব্দটি কখনও কখনও অস্থায়ীর জন্য অথবা বাস্তবতার উল্টো কিছু জিনিষ হিসেবে।
শব্দ তত্ত্বের দুটি অর্থ রয়েছে, একটি ব্যবহৃত হয় প্রায়োগিক বিজ্ঞানে (উভয় প্রাকৃতিক এবং সামাজিক) এবং অন্যটি ব্যবহৃত হয় দর্শনবিদ্যা, গণিত, যুক্তি, এবং মনুষ্যত্বে অন্যান্য ক্ষেত্র জুড়ে।জ্ঞানের বিভিন্ন শাখায় এর প্রয়োগার্থে পার্থক্য থাকলেও জ্ঞানের আলোচনা ও ক্রমবিকাশের ক্ষেত্রে মূলভাবগুলির পদ্ধতি ও প্রকাশভঙ্গির একটি সুসংহত রূপ, যা বাস্তবের নিয়ম ও সারগত সংযোগগুলির এক অখন্ড চিত্র উপস্থাপন করে।
এমিরেট্‌স স্টেডিয়াম
এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।
এই মাঠে স্থানীয় খেলা ছাড়াও আরও অনেক আন্তর্জাতিক ম্যাচ অনুষ্ঠিত হয়েছে। প্রথম আন্তর্জাতিক খেলাটি ছিল আর্জেন্টিনা ও ব্রাজিলের মধ্যে।
আর্সেনাল স্টেডিয়াম
"আর্সেনাল স্টেডিয়াম" দক্ষিণ লন্ডনের হাইবারিতে অবস্থিত একটি ফুটবল মাঠ। ৬ সেপ্টেম্বর, ১৯১৩ সাল থেকে ২০০৬ সাল পর্যন্ত এটি ছিল আর্সেনালের নিজেদের মাঠ। স্থানের নাম হাইবারি হওয়াতে স্টেডিয়ামটি হাইবারি নামে বেশি পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আরকিবাল্ড লেইতচ। নকশা ছিল সেই সময়কার ইংল্যান্ডের অন্য সকল মাঠের অনুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর্ট ডেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারতো। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা। যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যা বিশিষ্ট অ্যাশবুরটন (পরবর্তীরে এমিরেট্‌স স্টেডিয়াম) তৈরি করার পরিকল্পনা হাতে নেয়। ২০০৬ সালে এমিরেট্‌স স্টেডিয়াম তৈরি শেষ হবার পর ক্লাবটি আবাসন প্রকল্পের হাতে মাঠটি ছেড়ে দেয়।
সফিস্ট
সফিস্ট () উৎসারিত হয়েছে গ্রীক শব্দ sophós থেকে, যার অর্থ "জ্ঞানী" মানুষ। প্রাক সক্রেটিস যুগের প্রভাবশালী দার্শনিক সম্প্রদায়। প্রোতাগোরাস, প্রডিকাস, হিপ্পিয়াস, জর্জিয়াস প্রমুখ ছিলেন এদের অন্তর্ভুক্ত। খ্রিস্টপূর্ব ৫ম শতকের শেষ দিকে এরা জনপ্রিয়তা লাভ করলেও পরবর্তীকালে সক্রেটিস ও প্লেটো কর্তৃক এদের চিন্তা-দর্শন ব্যাপক ভাবে সমালোচিত হয়। 
সফিস্টগণ ছিলেন পেশাদার শিক্ষক এবং তারা বিভিন্ন স্থান পরিভ্রমণ করে পারিশ্রমিকের বিনিময়ে শিক্ষা দান করতেন। সফিস্টরা কোন সুসংহত দার্শনিক চিন্তার অধিকারী না হলেও তৎকালিন প্রচলিত মতবাদের সমালোচনা ও অসংগতিসমুহ আলোচনার মাধ্যমে জনপ্রিয়তা লাভ করেছিলেন।
কর্কট তারামণ্ডলের তারাসমূহের তালিকা
নিচে কর্কট রাশির উল্লেখযোগ্য তারাগুলির একটি তালিকা ঔজ্জ্বল্যের নিম্নক্রমে দেওয়া হল।
পার্তিদো ইন্দেপেন্দেন্তিস্তা পুয়ের্তোরিকেনিয়ো
পার্তিদো ইন্দেপেন্দেন্তিস্তা পুয়ের্তোরিকেনিয়ো (স্পেনীয় ভাষা: Partido Independentista Puertorriqueño; পিআইপি) পুয়ের্তো রিকোর একটি রাজনৈতিক দল যা মার্কিন যুক্তরাষ্ট্র থেকে পুয়ের্তো রিকোর স্বাধীনতার জন্য রাজনৈতিক প্রচারণা এবং আন্দোলন করে। এটি পুয়ের্তো রিকোর তিনটি প্রধান রাজনৈতিক দলের একটি এবং প্রাচীনত্বের দিক দিয়ে নিবন্ধনকৃত সকল দলের মধ্যে দ্বিতীয়।
যারা পিআইপি'র আদর্শের অনুরাগী এবং সেজন্য কাজ করে তাদেরকে সাধারণত ইন্দেপেন্দেন্তিয়াস্তাস, পিপিওলোস এবং কখনও কখনও প্রাক-স্বাধীনতা কর্মী হিসেবে আখ্যায়ীত করা হয়। অ্যাংল মণ্ডলে এই নামগুলো প্রচলিত।
ব্ল্যাকবার্ন রোভার্স ফুটবল ক্লাব
ব্ল্যাকবার্ন রোভার্স ফুটবল ক্লাব ইংল্যান্ডের ল্যাঙ্কাশায়ারে অবস্থিত একটি পেশাদার ফুটবল ক্লাব। একই সাথে ফুটবল লীগ এবং প্রিমিয়ার লীগ প্রতিষ্ঠাকালীন সদস্য তিনটি ক্লাবের মধ্যে ব্ল্যাকবার্ন রোভার্স একটি। বাকি ক্লাবগুলো হচ্ছে অ্যাস্টন ভিলা এবং এভারটন। ক্লাবটি প্রতিষ্ঠিত হয়েছে ১৮৭৫ সালে। প্রিমিয়ার লীগ প্রতিষ্ঠার পর থেকে মোট চারটি ক্লাব এর শিরোপা জয় করতে সক্ষম হয়। ১৯৯৪-৯৫ সালে শিরোপা জয় করার মাধ্যমে ক্লাবটি একচেটিয়া এই তালিকায় প্রবেশ করে।
ডার্বি কাউন্টি ফুটবল ক্লাব
ডার্বি কাউন্টি ফুটবল ক্লাব ইংল্যান্ডের পেশাদার ফুটবল ক্লাব। ১৮৮৪ সালে প্রতিষ্ঠিত ক্লাবটি ইংরেজ ফুটবলের সর্বোচ্চ আসর প্রিমিয়ার লীগ খেলছে।
ফুলহ্যাম ফুটবল ক্লাব
ফুলহ্যাম ফুটবল ক্লাব লন্ডনের ফুলহ্যামে অবস্থিত ইংরেজ পেশাদার ফুটবল ক্লাব। ১৮৭৯ প্রতিষ্ঠিত এই ক্লাবটি লন্ডনের সবচেয়ে পুরাতন পেশাবাদ ক্লাব।
রেডিং ফুটবল ক্লাব
রেডিং ফুটবল ক্লাব লন্ডনের বার্কশায়ার, রেডিং এ অবস্থিত ইংল্যান্ডের পেশাদার ফুটবল ক্লাব। বর্তমানে তারা ইংরেজ ফুটবলের সর্বোচ্চ আসর প্রিমিয়ার লীগে খেলছে। ১৮৭১ সালে প্রতিষ্ঠিত এই ক্লাবটি ২০০৬ মৌসুমে প্রথমবারের মতো প্রিমিয়ার লীগে খেলার যোগ্যতা অর্জন করে।
পোর্টস্‌মাথ ফুটবল ক্লাব
পোর্টস্‌মাথ ফুটবল ক্লাব পোর্টস্‌মাথে অবস্থিত ইংরেজ পেশাদার ফুটবল ক্লাব। ক্লাবটি ১৮৯৮ সালে প্রতিষ্ঠিত হয়।
রয়েল আর্সেনাল
রয়েল আর্সেনাল (), আদিনাম উলউইক ওয়ারেন (Woolwich Warren), ব্রিটেনের একটি প্রাক্তন গোলাবারুদ ভাণ্ডার। এটি অস্ত্র ও গোলাবারুদ উৎপাদন এবং বিস্ফোরক গবেষণার কাজে ব্যবহৃত হত। লন্ডনের দক্ষিণ-পূর্বে উলউইখে টেম্‌স নদীর দক্ষিণ তীরে এটি অবস্থিত ছিল। ১৬৭১ সালে ৩১ একর জায়গা জুড়ে এটিকে নির্মাণ করা হয়। ১৬৯৫ সালে এখানে একটি অস্ত্র পরীক্ষাগার যুক্ত করা হয় (যার নাম ছিল রয়েল ল্যাবরেটরি) এবং ১৭১৭ সালে একটি বন্দুক নির্মাণ কারখানাও স্থাপন করা হয় (রয়েল ব্রাস ফাউন্‌ড্রি)। ১৭৭৭ নাগাদ এর আয়তন বেড়ে ১০৪ একরে গিয়ে দাঁড়ায়। এর কিছুদিন পরেই কয়েদিদের কাজে লাগিয়ে এটির চারপাশে ২.৫ মাইল লম্বা আট ফুট উঁচু ইটের প্রাচীর নির্মাণ করা হয়। ১৮০৪ সালে প্লুমস্টেড রোডের কাছে প্রাচীরটির উচ্চতা বাড়িয়ে ২০ ফুট, এবং বাকী অংশগুলির উচ্চতা ১৫ ফুট করা হয়। ১৮১৪-১৮১৬ সালে কয়েদিদের শ্রম ব্যবহার করে পূর্ব পাশে একটি খাল খনন করা হয়।
১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়েল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।
হার্বার্ট চ্যাপম্যান
হারবার্ট চ্যপম্যান (জানুয়ারি ১৯, ১৯৭৮-জানুয়ারি ৬, ১৯৩৪) একজন ইংরেজ ফুটবল খেলোয়াড় এবং ম্যানেজার। তিনি আর্সেনালের ইতিহাসের সর্বপ্রথম সফল ম্যানেজার। ১৯২৫ সালে আর্সেনালে ম্যানেজার হিসাবে যোগ দেন। তার হাত ধরেই আর্সেনাল প্রথম বারের মতো ১৯২৩-২৪ এবং ১৯২৪-২৫ সালে লীগ শিরোপা জিতে। তিনি দলে টেনে আনেন আলেক্স জেমস্‌ এবং ক্লিফ বাস্তিন সহ আরো নামী দামী খেলোয়াড়। ১৯৩৪ সালে এই কিংবদন্তি ম্যানেজার নিয়মোনিয়ায় আক্রান্ত হয়ে মৃত্য বরণ করেন। চ্যপম্যান ১৯৩২ সালে লন্ডনের একটি স্থানীয় পাতাল স্টেশনের নাম "গিলেস্পি রোড" পরিবর্তন করে "আর্সেনাল" রাখার জন্য অগ্রণী ভূমিকা পালন করেন। কোন ফুটবল ক্লাবের নামে রাস্তার নামের ইতিহাস সেখান থেকেই শুরু। ১৯৩৪ সালে এই কিংবদন্তি খেলোয়াড় এবং ম্যানেজার নিউমোনিয়ায় আক্রান্ত হয়ে মৃত্য বরণ করেন।
অ্যালেক্স জেমস
অ্যালেক্স উইলসন জেম্‌স (সেপ্টেম্বর ১৪, ১৯০১- জুন ১, ১৯৫৩) একজন স্কটল্যান্ডীয় খেলোয়াড়। তিনি আর্সেনালের যেকোন সময়ের সেরা খেলোয়াড়দের অন্যতম।
ক্লিফ ব্যাস্টিন
ক্লিফোর্ড সিডনি ব্যাস্টিন (; মার্চ ১৪, ১৯১২ – ডিসেম্বর ৪, ১৯৯১) একজন ইংরেজ ফুটবল খেলোয়াড়।
ব্যাস্টিন ১৯৩৯ সালে হেনডন, উত্তর লন্ডনের জোয়ান এল. শাউলকে বিয়ে করেন। বিয়ের পর ২০ বছর শাউল বিধবা হয়ে বেঁচে ছিলেন, এপ্রিল ২০১২ সালে তিনি ৯৬ বছর মারা যান। তাদের দুই কন্যা ছিল, প্যাট্রিকা ও বারবারা।
ওয়াইম্যাক্স
ওয়াইম্যাক্স (WiMAX), হচ্ছে "ওয়ার্লডওয়াইড ইন্টারঅপারেবিলিটি ফর মাইক্রোওয়েভ অ্যাকসেস" এর সংক্ষিপ্তরুপ। এটি একটি টেলিযোগাযোগ প্রযুক্তি, যার মূল উদ্দেশ্য হচ্ছে পয়েন্ট-টু-পয়েন্ট থেকে শুরু করে পূর্ণাঙ্গ মোবাইল সেলুলার ইত্যাদি বিভিন্ন রকমের তারবিহীন তথ্য আদানপ্রদান করা। মূলত আইইইই ৮০২.১৬ স্ট্যান্ডার্ড অনুযায়ী এটি প্রণীত হচ্ছে, যার অপর নাম ওয়ারলেসম্যান। "ওয়াইম্যাক্স" নামটি দিয়েছে ওয়াইম্যাক্স ফোরাম। ২০০১ সালে স্টান্ডার্ড অনুযায়ী প্রযুক্তিটির বাস্তবায়ন করার উদ্দেশ্যে ওয়াইম্যাক্স ফোরাম প্রতিষ্ঠিত হয়। ফোরামের ভাষ্যমতে ওয়াইম্যাক্স হচ্ছে শেষ মাইল পর্যন্ত তারহীন ব্রডব্যান্ড নেটওয়ার্কের ব্যবস্থা, যা প্রচলিত কেবল বা ডিএসএল এর একটি বিকল্প প্রযুক্তি।
"ফিক্সড ওয়াইম্যাক্স", "মোবাইল ওয়াইম্যাক্স", "৮০২.১৬ডি", ও "৮০২.১৬ই" প্রভৃতি শব্দগুলো প্রায়শই ভুল অর্থে ব্যবহার করা হয়। সঠিক সংজ্ঞা নিম্নরুপ:
প্রকৃত অর্থে ৮০২.১৬ডি কখনোই স্ট্যান্ডার্ড হিসেবে আত্মপ্রকাশ করেনি। প্রকৃত স্ট্যান্ডার্ড হচ্ছে ৮০২.১৬-২০০৪ এবং এটির প্রণয়নের দায়িত্বে ছিল আইইইই ৮০২.১৬ টাস্ক গ্রুপ ডি। এ কারণে এই প্রকল্প ৮০২.১৬ডি নামেই পরিচিত, যদিও স্ট্যান্ডার্ডটির মূল নাম সেটি নয়। তবে যেহেতু এই শব্দটি মূল স্ট্যান্ডার্ডকে বোঝায় সেহেতু অনেক নিবন্ধে পড়ার সুবিধার জন্য এটির ব্যবহার লক্ষনীয়।
৮০২.১৬ডি যেমন কখনোই কোন স্ট্যান্ডার্ড ছিলনা, সেরকম ৮০২.১৬ই কখনো কোন স্ট্যান্ডার্ড ছিল না। ৮০২.১৬ই ছিল ৮০২.১৬-২০০৪ এর একটি সংযুক্তি এবং এর প্রকৃত নাম ৮০২.১৬ই-২০০৫। ৮০২.১৬ই-২০০৫ নিজে আসলে স্বয়ংসম্পূর্ণ স্ট্যান্ডার্ড নয় বরং ৮০২.১৬-২০০৪ এর একটি সংযুক্তি মাত্র।
যেসমস্ত ব্যবস্থা ৮০২.১৬-২০০৪ ('৮০২.১৬ডি') ও ওএফডিএম 'ফিজিক্যাল লেয়ার' ব্যবহার করে তৈরি করা হয় সেটি ফিক্সড ওয়াইম্যাক্স নামে পরিচিত।
ফিক্সড ওয়াইম্যাক্স ব্যবস্থায় আন্ত বেজ স্টেশনের মধ্যে হ্যান্ডঅফের কোন সুবিধা রাখা হয়নি, তাই এটির মোবিলিটি সুবিধা নেই।
৮০২.১৬ই-২০০৫ ও ওএফডিএমএ প্রযুক্তি নিয়ে "মোবাইল ওয়াইম্যাক্স" গঠিত হয়। মোবাইল ওয়াইম্যাক্স ফিক্সড ওয়াইম্যাক্সের সকল সুবিধা প্রদান করে। উপরন্তু এটি মোবিলিটি বা এক স্থান থেকে আরেক স্থানে মোটরগাড়ীর গতিতে ভ্রমণের সময় অবিচ্ছিন্ন সংযোগ সুবিধা প্রদান করে।Fundamentals of WiMAX: Understanding Broadband Wireless Networking—The Definitive Guide to WiMAX Technology, written by three leading wireless experts Jeffrey G. Andrews, Arunabha Ghosh, Rias Muhamed (Prentice Hall Professional, February 2007)
এলিফ্যান্টা গুহাসমূহ
এলিফ্যান্টা গুহাসমূহ ঘরপুরি দ্বীপের একেবারে প্রধান ভাগে অবস্থিত। পর্তুগিজরা মুম্বাই পোতাশ্রয়ে অবস্থিত এই দ্বীপের নামকরণ করেছিল এলিফ্যান্টা দ্বীপ।